на едно-единствено дружество не са надеждни или представителни показатели за целите на формирането на нормалната стойност.
 (105)
 Комисията отбеляза, че дружеството Shenghua не е представило доказателства защо ПОАР и печалбата на един-единствен производител да не могат да се считат за надеждни или представителни за целите на формирането на нормалната стойност. Освен това Shenghua не е идентифицирало други производители в Бразилия с леснодостъпна публична финансова информация, която да може да бъде добавена към набора от данни. Поради това твърдението беше отхвърлено.
 (106)
 Ketong заяви също така, че не е целесъобразно да се използват финансови данни от дружеството Dun & Bradstreet, тъй като те не са достатъчно подробни, за да предоставят необходимата информация за точно изчисляване на дъмпинговия марж.
 (107)
 Комисията отбеляза, че базата данни Global Financials на Dun & Bradstreet е инструментът, който тя използва за получаване от дружества във възможни представителни държави на специфични за отделните дружества финансови отчети и съотношения. В това отношение Комисията поясни, че понятията „преки разходи“ и „непреки разходи“, използвани в базата данни на Dun & Bradstreet, се отнасят съответно до „себестойността на продадените стоки“ („СПС“) и „оперативните разходи“. Следователно, противно на твърдяното от Ketong, Комисията разполага с данни, които са достатъчно подробни, за да ѝ позволят да намери съответната информация за формиране на нормалната стойност съгласно член 2, параграф 6а от основния регламент. Поради това твърдението беше отхвърлено.
 (108)
 Shenghua и Ketong заявиха, че Аржентина не е подходяща представителна държава поради нарушенията на търговията с полукокс — един от най-важните производствени фактори, които Комисията вече е посочила в първата бележка.
 (109)
 Комисията изрази съгласие, че нарушенията на търговията (в този случай разрешенията за износ и износните мита) могат да обяснят ниския обем на вноса на полукокс в Аржентина и съответно да направят неподходящо използването на цената на вноса като референтна цена.
 (110)
 Освен това Ketong заяви, че ако Комисията заключава, че пазарът на много от материалите за влагане в Китай е засегнат от нарушения, тя трябва да счита, че аржентинският пазар също е засегнат от нарушения, тъй като много от основните материали за влагане в Аржентина са с произход от Китай.
 (111)
 Комисията отхвърли това твърдение, тъй като противно на твърденията на Ketong, почти всички материали за влагане, с изключение на полукокс, са внасяни в Аржентина от държави, различни от Китай. В първата бележка Комисията посочи, че е имало много ограничен внос на полукокс в Аржентина и той не е бил с произход от Китай. Поради това на този етап Комисията счете, че обемът на вноса на полукокс в Аржентина не е представителен. На полукокса се падат около 10 % от разходите за производство за разглеждания продукт.
 (112)
 Освен това жалбоподателят заяви, че на този етап Аржентина не може да отговори на критериите за избор на представителна държава, като се вземе предвид публично достъпната информация за единствения производител на разглеждания продукт в тази държава, от която става ясно, че той е на загуба.
 (113)
 Комисията изрази съгласие, че единственият аржентински производител на CaSi, чиито финансови данни са публично достъпни, не може да бъде използван като